Aretha Franklin

Aretha Louise Franklin (født 25. mars 1942 i Memphis i Tennessee i USA, død 16. august 2018 i Detroit i Michigan) var en amerikansk soul- og R&B-sanger og låtskriver.


== Liv og virke ==


=== Bakgrunn, familieforhold ===
Aretha Franklins far var baptistpastoren Clarence LaVaughn Franklin, og hennes søstre sangerinnene Erma Franklin og Carolyn Franklin. Cecil Franklin var i 1950- og 1960-årene  en kjent person i USAs afroamerikanske samfunn. Han var en av de første pastorer med et eget landsomfattende radioshow. Familien bodde en kort periode i Buffalo i New York, før de flyttet til Detroit i Michigan, da Aretha var syv år gammel. Moren Barbara, som selv var gospelsanger, forlot ektemannen da Aretha var seks år gammel. 
Da Aretha Franklin var 12 år ble hennes første sønn født, Clarence (født 1955). Far til barnet var Edvard Burke, en gutt fra hennes skole. Ved 15 års alder fikk hun sitt andre barn, sønnen Edward (f. 1957), hvis far var Edward Jordan. Guttene ble oppfostret av Franklins farmor. 
I 1961, da hun var 19 år, giftet hun seg med Ted White, som ble hennes manager og låtskriver. Fire år senere fødte hun sin tredje sønn, Ted White Jr. (f. 1964), som senere ble gitarist i hennes band. Ekteskapet var turbulent og Franklin og White skilte seg i 1969. Mellom årene 1969 og 1976 hadde hun et forhold med manageren Ken Cunningham og fikk med ham sin fjerde sønn i 1970, Kecalf Cunningham. I 1978 giftet hun seg med skuespilleren Glynn Turman. Hennes far Cecil Franklin viet dem i sin kirke. Cecil Franklin ble skutt av ranere 1979, i havnet i koma og døde i 1984.
Turman og Franklin skilte seg 1984.Franklin har tilkjennegitt et kristent livssyn.


=== Sangerinne ===
Hun begynte tidlig å synge gospel og platedebuterte som 14-åring i 1956 med The Gospel Soul of Aretha Franklin.
På andre halvdelen av 1960-tallet gjorde hun en rekke soul-innspillinger som er blitt klassikere, «Respect», «I Never Loved a Man» og «You Make Me Feel Like a Natural Woman» er noen eksempler. Disse låtene og mange andre ga Franklin kallenavnet The Queen of Soul. Hun hadde to sanger på førsteplass på Billboard-listen: «Respect» i 1967 og «I Knew You Were Waiting (For Me)» (duett med George Michael) i 1987. I alt hadde hun 17 sanger inne på Billboards topp 10-liste i perioden 1967–1987. 
Hun fikk en stjerne på Hollywood Walk of Fame og ble i 1987 valgt inn i Rock and Roll Hall of Fame, som den første kvinnen. 9. november 2005 mottok hun Presidentens frihetsmedalje av president George W. Bush. Hun ble nominert til 44, vant 19 Grammy Awards, og ble i 2004 kåret av Rolling Stone til nummer ni. på tidsskriftets liste over 100 største artister gjennom tidene. Hun medvirket i begge Blues Brothers-filmene (1980 og 1998) med musikkinnslag.
Hun støttet flere veldedige organisasjopner og politiske aktivister, blant annet National Association for the Advancement of Colored People og Special Olympics.


== Referanser ==


== Eksterne lenker ==
Offisielt nettsted 
(en) Aretha Franklin – kategori av bilder, video eller lyd på Commons 
(en) Aretha Franklin på Internet Movie Database 
(no) Aretha Franklin hos Filmfront 
(sv) Aretha Franklin i Svensk Filmdatabas 
(da) Aretha Franklin på Filmdatabasen 
(da) Aretha Franklin på Scope 
(fr) Aretha Franklin på Allociné 
(en) Aretha Franklin hos Rotten Tomatoes 
(en) Aretha Franklin hos TV Guide 
(en) Aretha Franklin hos The Movie Database 
(en) Aretha Franklin hos Internet Broadway Database 
(en) Aretha Franklin på Apple Music 
(en) Aretha Franklin på Boomplay 
(en) Aretha Franklin på Discogs 
(en) Aretha Franklin på MusicBrainz 
(en) Aretha Franklin på Spotify 
(en) Aretha Franklin på Songkick 
(en) Aretha Franklin på Last.fm 
(en) Aretha Franklin på Genius — sangtekster 
(en) Aretha Franklin på AllMusic 
(en) Aretha Franklin på Twitter 
(en) Aretha Franklin på Facebook 
(en) Aretha Franklin på YouTube 
(en) Aretha Franklin på YouTube 
Aretha Franklin på Myspace